AIRA เผย Q2/59 ขาดทุนลดลง 51% เหลือ 25.30 ลบ.
AIRA เผย Q2/59 ขาดทุนลดลง 51% เหลือ 25.30 ลบ. จากปีก่อนขาดทุน 52.10 ลบ. หลังรายได้ดอกเบี้ยเงินให้กู้ยืมเพื่อซื้อหลักทรัพย์เพิ่มขึ้น ขณะที่ช่วง 6 เดือนแรกขาดทุน 47.48 ลบ. ขาดทุนเพิ่มขึ้น 26% จากปีก่อน 37.80 ลบ. 
11 ส.ค. 2559

บริษัท ไอร่า แคปปิตอล จำกัด (มหาชน) หรือ AIRA รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 25.30 ล้านบาท หรือขาดทุนสุทธิ 0.005 บาทต่อหุ้น ขาดทุนลดลง 51% จากช่วงเดียวกันของปีก่อนที่มีผลขาดทุนสุทธิ 52.10 ล้านบาท หรือขาดทุนสุทธิ 0.013 บาทต่อหุ้น
โดยผลการดำเนินงานในไตรมาสดังกล่าวขาดทุนลดลงเนื่องจากรายได้ดอกเบี้ยเงินให้กู้ยืมเพื่อซื้อหลักทรัพย์เพิ่มขึ้น
ขณะที่ผลการดำเนินงานช่วง 6 เดือนแรกมีผลขาดทุนสุทธิ 47.48 ล้านบาท หรือขาดทุนสุทธิ 0.009 บาทต่อหุ้น ขาดทุนเพิ่มขึ้น 26% จากช่วงเดียวกันของปีก่อนที่มีผลขาดทุนสุทธิ 37.80 ล้านบาท หรือขาดทุนสุทธิ 0.01 บาทต่อหุ้น